Rummikub

Rummikub estas tablo-ludo por de du ĝis kvar ludantoj, kiu kombinas la regulojn de la kartludo rumio kaj la tegoleto-ludo maĝango. En ĝi oni uzas 104 numeritajn tegoletojn (kun la valoro de 1 ĝis 13 en kvar diversaj koloroj, ĉiu en du ekzempleroj) kaj du ĵokerojn. Komence la ludantoj havas 14 aŭ 16 tegoletojn kaj en sia vico ili metas ilin sur la tablon en grupoj de almenaŭ po 3 tegoletoj aŭ prenas 1 tegoleton el la stako, se ne povas aŭ ne volas surtabligi grupon. Tiu ludanto, kiu formetos ĉiujn siajn tegoletojn, ricevas pozitivajn poentojn egalajn al la sumo de la tegoletoj de ĉiuj ceteraj ludantoj; la aliaj ricevas negativajn poentojn.

Karakteriza eco de la ludo estas tio, ke la ludantoj povas modifi ĉiujn grupojn troviĝantajn sur la tablo.

 Premioj 
 1980: Spiel des JahresRummikub ĉe la retpaĝo de Spiel des Jahres
 1993: Gra Roku (pola konkurso por la ludo de la jaro)Gra Roku ĉe pola vikipedio

 Vidu ankaŭ 
 Maĝango
 Rumio

 Referencoj 

 Eksteraj ligiloj 
 Oficiala retpaĝo
 Rummikub ĉe la retpaĝo BoardGameGeek

Kategorio:Israelaj ludoj
Kategorio:Ludoj
Kategorio:Aperis en 1977